The North Face-Dames kleding-T-shirts met lange mouwen Top Kwaliteit Koop Nu Tot 50% Korting - The North Face-Dames kleding-T-shirts met lange mouwen Nederland Winkel Uitverkoop
€485.88 €242.94Korting: 50% korting
€474.85 €237.42Korting: 50% korting Minimumloon vir huishulpe verhoog | Maroela Media
Maroela Media	Maroela Media
Minimumloon vir huishulpe verhoog
22 November 2013	Suné van Heerden	Die minimumloon vir huishulpe sal volgende week verhoog word, het Mildred Oliphant, minister van arbeid, Vrydag aangekondig.
“Vanaf 1 Desember is die minimumloon vir diegene wat in stedelike gebiede meer as 27 ure per week werk, R9.63 per uur,” het die departement in ŉ verklaring gesê. “Hul eweknieë in plattelandse gebiede moet ten minste R8.30 per uur verdien.”
Die minimumloon vir huishulpe wat langer as 27 uur per week werk is soos volg:
Gebied A: R9.63 per uur; R433.35 per week (vir ŉ 45-uur week) en R1 877.70 per maand (vir ŉ 45-uur week).
Gebied B: R8.30 per uur; R373.50 per week (vir ŉ 45-uur week) en R1 618.37 per maand (vir ŉ 45-uur week).
Gebied A is alle stedelike gebiede met munisipaliteite, soos Buffalo City, City of Tshwane, Emalahleni (Witbank), Johannesburg en ander.
Gebied B sluit munisipaliteite in wat nie by Gebied A ingesluit is nie.
“Die loonwysiging is deel van ŉ jaarlikse bepaling wat deur die minister van arbeid gemaak word kragtens die Wet op Basiese Diensvoorwaardes.”
Die minimumloon van huishulpe wat minder as 27 uur per week werk sien soos volg daarna uit:
Gebied A: R11.27 per uur, R304.29 per week (vir ŉ 27-uur week), en R1 318.48 per maand (vir ŉ 27-uur week).
Gebied B: R9.80 per uur, R264.60 per week (vir ŉ 27-uur week en R1 146.51 per maand (vir ŉ 27-uur week).
Die uurlikse tarief vir gebied A was in 2012 R8.95 en R7.65 vir gebied B.
Die departement het gewaarsku dat huishulpe kragtens die wet nie langer as 45 uur per week mag werk nie; nie langer as nege ure per dag vir ŉ vyf-dag werksweek nie; of nie meer as agt ure per dag vir ŉ ses-dag werksweek nie.
“Oortyd moet teen een en ŉ half keer die werknemer se normale loon betaal word, of die werknemer kan ooreenkom om betaalde verlof in ruil daarvoor te ontvang.”
Gepubliseer in Hoofnuus, Nuus, Suid-Afrika | Sleutelwoorde huishulp, salaris
vorige artikelTaxivereniging help nuwe buurt- en plaaswagpatrolliesDie burgerregte-organisasie AfriForum het begin met die eerste buurt- en plaaswagpatrollies in en om Elliot in die Oos-Kaap. Die veiligheidsnetwerk is op die been gebring ná die afgelope maand se wrede moord op ŉ bejaarde egpaar van Barkly-Oos nie ver van Elliot nie. volgende artikelPolisieman van Oos-Rand het Krejcir-lening aangegaanKol. Francois Steyn, hoof van die georganiseerdemisdaad-eenheid in Germiston, het glo ŉ lening van R408 000 aangegaan by een van omstrede sakeman Radovan Krejcir se maatskappye.	9 Kommentare
Deana 22 November 2013 om 11:00 | Permalink Ek kom baie goed klaar sonder ‘n huishulp, selfs my kruideniersware en eetgerei hoef nie meer op ‘n gereelde basis aangekoop en vervang te word nie.
Justi 22 November 2013 om 11:02 | Permalink Dankie tog ek het geen huishulp nie. Die verhoogde salarise is verstaanbaar want die lewenskoste styg daagliks. Die gevalle waar hulle jok en se die werkgewer het hulle so gevloek en dit en daai en die volgende gese, terwyl dit nie so is nie………..nee wat. Weereens hou verby.
Jy kry seker mense wat bar is wat die huishulpe lelik behandel.
Ek glo daar is soms baie keer n rede daarvoor. Want as iets “voete” gegroei het of gebreek het…………is al wat jy as antw by hulle kry……….” I don’t know’ selfs al is jy die enigste inwoner in jou huis.
Kenko 22 November 2013 om 12:01 | Permalink Ons is baie gelukkig met die dienste wat ons huishulp lewer. Altyd stiptelik, netjiese werk en vriendelik. Waarskynlik omdat ons haar ver bo die minumumloon betaal en haar behandel soos ons graag behandel word. In ons besigheid geld dieselfde en lewer ons werkers uitstekende diens.
Hans 22 November 2013 om 11:03 | Permalink En so is my huishulp nou sonder werk….kan dit nie meer bekostig nie! Dis reg ANC julle laat julle eie mense sonder werk nsit deur hulle onbekostigbaar te maak
annette 22 November 2013 om 11:38 | Permalink Ek het n huishulp wat op Maandae werk. van 9.00 tot 1.30. kan iemand my se wat is die loon dan. dankie
Griet 22 November 2013 om 13:29 | Permalink Die minimumloon van huishulpe wat minder as 27 uur per week werk sien soos volg daarna uit:
Gebied A: R11.27 per uur
Gebied B: R9.80 per uur
Anton 22 November 2013 om 14:14 | Permalink Verstaan ek reg dat Nelspruit dan onder gebied A val?
Max 22 November 2013 om 22:05 | Permalink Kenco, mooi man stel die voorbeeld hoe dit eindelik moet werk. Ek sal nooit sonder my huishulp gaan nie, sy is my regterhand en verdien om met respek behandel te word.
Freddie 19 Desember 2013 om 18:20 | Permalink Ek wonder so half onwillekeurig… Hoe kan iemand oorleef op R9.63 per uur? Myns insiens is dit nogsteeds te laag…
As jy jou eie huis wil skoon maak omdat dit te duur raak, doen so voort. Maar moenie kom met “dis te duur nie”… Ek wonder hoeveel verdien jy as jy kla dit dit “te duur” is…
Die kommentaar is gesluit.	Meeste geleesSA egpaar moor mekaar glo voor kinders in Ierland
Boer in lokval gelei, doodgeskiet
Man doodgeskiet toe motor onklaar raak
Onderwerpeafriforum anc dood Gauteng Jacob Zuma Johannesburg kaapstad kinders KwaZulu-Natal misdaad moord mpumalanga Nelson Mandela ongeluk Oscar Pistorius plaasmoorde polisie Pretoria Reeva Steenkamp solidariteit Sportnuus staking verkiesing verkragting video
E-posadres*	wat is waar?TuisNuusRadioRugbyMusiekBoekeAfrikaansKoolstoofVreemdhedeDebatOor onsNuuswenkeAdverteerwie is ons?	Maroela Media hou besoekers in pas met wat in die wêreld gebeur, gee hulle ʼn kykie in wat in die gedagtes en gesprekke van Afrikaanssprekende meningsvormers aangaan, en bied hulle die geleentheid om hul eie stem te laat hoor. Dis ʼn eenstop-kuierplek vir alles oor kunstefeeste en teaters tot Afrikaanse musiek, boeke en films.
74 | 3.941
Kopiereg © 2014 Maroela Media. Bepalings en voorwaardes geld.
Deel met iemandJou naamJou e-posadresDie ontvanger se e-posadresSkryf jou boodskapKyk bietjie wat kry ek op Maroela Media! Ek het gedink dit sal vir jou ook interessant wees. Die storie se opskrif is "Minimumloon vir huishulpe verhoog". Lees dit hier: http://maroelamedia.co.za/blog/nuus/minimumloon-vir-huishulpe-verhoog/.Ons wil seker maak dat jy nie ŉ rekenaar is nie.Stuur